Wilgers onnie lei driekamp atlete by spele | Rekord East
Wilgers onnie lei driekamp atlete by spele
Twee Pretorianers was op verskillende vlakke deel van die driekamp span wat Suid-Afrika by die onlangse Jeug Olimpiese Spele in Argentinië verteenwoordig het.
Twee Pretorianers wat in die driekamp betrokke was by die Suid-Afrikaanse span wat onlangs aan die Jeug Olimpiese Spele in Argentinië deelgeneem het. Links is die atleet Christiaan Stroebel van Hoërskool Garsfontein en regs is Riana Robertson, onderwyseres van Hoërskol Die Wilgers, wat die driekamp spen se afrigter en bestuurder was. Foto: Verskaf
Die bekende driekamp atleet van Pretoria, Riana Robertson, het die Suid-Afrikaanse span onlangs na die Jeug Olimpiese Spele in Argentinië vergesel.
Robertson was die amptelike afrigter en bestuurder van die driekamp atlete by die spele.
Dié onderwyseres van Hoërskool Die Wilgers, wat ook betrokke is by die Dinamic Coaching groep, spog self met ‘n baie suksesvolle loopbaan as alteet. Sy is ‘n internasionaal gerekende driekamp atleet en het ook al naam gemaak in die moordende ysterman kompetisie.
Robertson se atelete het besonder goed presteer by die spele.
Die beste prestasie is gelewer deur die 17-jarige Amber Schebush, wat die driekamp in die individuele vroue-afdeling gewen het en daarmee vir Suid-Afrika se eerste goue medalje gesorg het.
Christiaan Stroebel van Hoërskool Garsfontein het in die mans afdeling ‘n 21ste plek behaal. Hy was ook deel van die Afrika-span wat die kontinent in die driekamp aflos verteenwoordig het. Dié span het negende geëindig.